دیک الجن

دیک الجن جن کا پورا نام عبد السلام بن رغبان بن عبد السلام بن حبيب بن عبد اللہ بن رغبان بن مزيد بن تميم كلبی حمصی تھا، عباسی دور کے ایک مشہور عربی شاعر تھے۔
ان کی پیدائش 161 ہجری میں حمص (موجودہ شام) شہر میں ہوئی اور وفات 236 ہجری میں ہوئی۔مستدرك أعيان الشيعة - السيد حسن الأمين - المجلد الثاني - صفحة 157

ان کا کلام مختلف ادبی، تنقیدی اور تذکرہ نویسی کی کتابوں میں بکھرا ہوا پایا جاتا ہے۔ جب ناقد ابن وکیع تنيسی نے اپنی تنقیدی کتاب "منصف فی نقد الشعر" تصنیف کی، جس میں اس نے شاعر متنبی کے کلام کا جائزہ لیا، تو اس نے دیك الجن کے اشعار کا سراغ لگایا اور ان کے اصل ماخذات کی نشان دہی کی اور پایا کہ متنبی نے دیک الجن کے کلام سے بہت کچھ چُرایا ہے (یعنی متاثر ہوا یا نقل کیا)۔

یہی بات سری الرفاء پر بھی صادق آتی ہے، جنھوں نے اپنی کتاب "المحب والمحبوب" میں شراب اور اس کی صفات سے متعلقہ شاعری پر بات کی اور اس ضمن میں بھی دیک الجن کے اشعار کا اثر نمایاں نظر آتا ہے۔
 ان کی زندگی تین اہم مراحل پر مشتمل تھی 
1. بچپن میں وہ ایک عام سا بچہ تھا، جسے کوئی خاص توجہ نہ ملی۔ تاہم، اسے مسجدوں میں اساتذہ اور علما کی صحبت نصیب ہوئی جہاں اس نے دینی، ادبی اور لسانی علوم حاصل کیے۔

2. جوانی میں وہ لذاتِ دنیا کا رسیا ہو گیا۔ شراب، عشق و عاشقی اور جسمانی خواہشات میں غرق رہا اور اسے انسانی محبت کا شعور نہ ہوا۔

3. محبت اور سانحہ: ایک نصرانی خاتون "ورد" سے عشق ہوا، جس نے اسلام قبول کیا اور اس سے شادی کی، مگر شک اور غیرت کی وجہ سے دیک الجن نے اُسے قتل کر دیا۔ یہ واقعہ اس کی زندگی کا گہرا زخم بن گیا، جس کا اثر عمر بھر باقی رہا۔

دیک الجن کا علمی پس منظر بھی مضبوط تھا، ان کے خاندان کے افراد ریاستی عہدوں پر فائز رہے۔ وہ عربی زبان، ادب، تاریخ اور مذہب پر عبور رکھتے تھے، خاص طور پر صعالیک (باغی شعرا) کی فکر سے متاثر تھے اور خود کو ان سے بھی زیادہ باغی سمجھتے تھے۔

وہ عباسی دور کے تہذیبی و فکری عروج کے نمائندہ شاعر تھے۔ دیک الجن نہ صرف شاعر تھے بلکہ موسیقی اور گلوکاری سے بھی شغف رکھتے تھے، تنبور بجانے میں ماہر اور عمدہ آواز کے مالک تھے اور اپنی شاعری کو خود گایا کرتے تھے۔

اگرچہ وہ سیاسی طور پر شیعہ رجحان رکھتے تھے، لیکن مذہبی طور پر غیر روایتی تھے۔ آخرت، قیامت اور حساب کے تصور پر ان کا یقین کمزور تھا اور بعض اوقات وہ الحاد کی سرحدوں تک پہنچ جاتے۔ تاہم، بعض کے مطابق وہ یہ سب محض "ادبی چالاکی" کے طور پر کہتے تھے۔

سماجی تعلقات میں دیک الجن محدود رہے، کبھی درباروں یا امرا کی صحبت اختیار نہ کی، بلکہ اپنی زندگی کا بیشتر وقت حمص میں گزارا۔ وہ ایک آزاد خیال، خود سر، لیکن ثقافت و فن کا دلدادہ شاعر تھا، جس نے اپنے منفرد طرزِ فکر، باغی روش اور اندرونی کشمکش کو اپنی شاعری میں ڈھالا۔

 حوالہ جات 

 کتابیات 
 بتصرف عن كتاب (ديوان ديك الجن الحمصي) جمع وتحقيق ودراسة الأستاذ مظهر الحجي، الناشر اتحاد الكتاب العرب، دمشق 2004.
 المنصف في نقد الشعر وبيان سرقات المتنبي ومشكل شعره: ابن وكيع التنيسي. تحقيق: محمد رضوان الداية. دمشق، دار قتيبة، 1982 م.
 المحبّ والمحبوب والمشموم والمشروب: السريّ بن أحمد الرفّاء: تحقيق مصباح غلاونجي. دمشق، مجمع اللغة العربية، دار الفكر للطباعة، 1406هـ / 1986.

زمرہ:849ء کی وفیات
زمرہ:236ھ کی وفیات
زمرہ:161ھ کی پیدائشیں
زمرہ:شیعہ
زمرہ:آٹھویں صدی کے عرب مصنفین
زمرہ:نویں صدی کی عرب شخصیات
زمرہ:آٹھویں صدی کی عرب شخصیات
زمرہ:نویں صدی کے عرب شعرا
زمرہ:آٹھویں صدی کے عرب شعرا
زمرہ:عہد عباسی کے شعرا
زمرہ:لوک داستانوں کے کردار
زمرہ:خدا پرست شخصیات
زمرہ:حمص کی شخصیات
زمرہ:ویکی ڈیٹا والے صفحات
زمرہ:کارہائے نمایاں ویکی ڈیٹا سے ماخوذ
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع ویکی ڈیٹا حوالہ جات
زمرہ:850ء کی وفیات
زمرہ:صفحات مع استعمال P19 خاصیت
زمرہ:777ء کی پیدائشیں
زمرہ:نویں صدی کے شیعہ مسلمان
زمرہ:آٹھویں صدی کے شیعہ مسلمان